ผมอายุ 28 ปี ดื่มเหล้า : อาทิตย์ละครั้ง / มากกว่า สูบบุหรี่ : 10 - 15 มวน ดื่มน้ำอัดลม : บ่อย /วันละขวดลิตร (ทานกันหลายคน) การดื่มน้ำเปล่า : น้อยมาก (กินน้ำเท่าที่กินข้าว) การทานอาหาร : ปัจจุบันทานอาหารตรงเวลา แต่ไม่ค่อยได้ทานผลไม้ครับ การออกกำลังกาย : มีบางเป็นบางครั้ง (อาทิตย์ละครั้ง แต่ไม่นานมาก) อาการที่เกิดขึ้น : 1. มีอาการมึนๆ วิงเวียน คล้ายจะเป็นลม / และสมาธิสั้น บ่อยๆ 2. จะมีอาการหน้ามืดเหมือนจะเป็นลมในกรณี่ทำอะไรเล็กๆน้อยๆ และมีอากาศร้อน / เมื่อไปทานอาหารเช่น ชาบูที่อยู่บริเวณหน้าเตาร้อนๆ ทานไปสักพักะรู้สึกแน่นหน้าอกและจะเป็นลมในหลายๆครั้ง 3. ทุกเย็น/ทุกคืนจะมีอาการหน้าแน่นหน้าอก หรือ หัวใจเต้นแรง หรือ เต้นผิดจังหวะ และจะระแวงและกังวลตลอดจนไปถึงเวลานอน (ในกรณีดื่มแอลกอฮอลจนมึนเมา จะไม่มีอาการกังวลดังกล่าวครับ) 4. วันหลังจากที่ดื่มแอลกอฮอลทุกครั้ง วันรุ่งขึ้นจะมีอาการใจหวิว เคว้งคว้าง เบลอ แน่นหน้าอก หัวใจเต้นผิดปกติ ในช่วงเวลาบ่ายๆถึงเย็นๆ ครับ การรักษาอาการเบื้องต้น - เคยไปพบแพทย์ใกล้บ้านและทำการ EKG เพื่อตรวจคลื่นหัวใจ ทำการเอ๊กซ์ปอด และเจาะเลือด แล้วปกติ - เคยไปพบแพทย์ที่คลีนิคและทำการ ECHO เพื่อตรวจคลื่นหัวใจก็ปกติ - ส่วนมากที่แน่นหน้าอกแล้วไปพบแพทย์ แพทย์จะวินิจฉัยโรคว่า เป็นโรคกระเพาะ และ โรคกระดูกอ่อนบริเวณหน้าอกอักเสบ สิ่งเร้าที่อาจทำให้เกิดโรคเพิ่มเติม - มีนิสัยคิดมาก (ครอบครัว/การเงิน/การางแผนอนาคต) - สภาวะกดดันตัวเอง รบกวนคุณช่วยวินิจฉัยและให้คำแนะนำด้วยครับ. ขอบมากครับ. ^^
สวัสดีครับ โรคแพนิค (Panic Disoder) คือ ภาวะตื่นตระหนกต่อสิ่งใดสิ่งหนึ่งโดยไม่มีเหตุผลหรือหาสาเหตุไม่ได้ ผู้ป่วยจะเกิดอาการแพนิค (Panic Attacks) หรือหวาดกลัวอย่างรุนแรงทั้งที่ตัวเองไม่ได้เผชิญหน้าหรือตกอยู่ในสถานการณ์อันตราย อาการแพนิคเกิดขึ้นได้ตลอดเวลา ส่งผลให้ผู้ป่วยโรคแพนิครู้สึกกลัวและละอาย เนื่องจากไม่สามารถควบคุมตัวเองหรือดำเนินชีวิตประจำวันได้ตามปกติโดยผู้ป่วยโรคแพนิคจะเกิดอาการ ดังนี้หัวใจเต้นเร็วหายใจไม่ออก รู้สึกเหมือนขาดอากาศหวาดกลัวอย่างรุนแรงจนร่างกายขยับไม่ได้เวียนศีรษะหรือรู้สึกคลื่นไส้เหงื่อออกและมือเท้าสั่นรู้สึกหอบและเจ็บหน้าอกรู้สึกร้อนวูบวาบ หรือหนาวขึ้นมาอย่างกะทันหันเกิดอาการเหน็บคล้ายเข็มทิ่มที่นิ้วมือหรือเท้าวิตกกังวลหรือหวาดกลัวว่าจะตาย รวมทั้งรู้สึกว่าไม่สามารถควบคุมสิ่งต่าง ๆ ในชีวิตได้กังวลว่าจะมีเหตุการณ์อันตรายเกิดขึ้นในอนาคตหวาดกลัวและพยายามหลีกเลี่ยงสถานที่หรือสถานการณ์อันตรายที่ทำให้รู้สึกหวาดกลัวในอดีตการวินิจฉัย นั้น -แพทย์จะทำการซํกประวัติตรวจร่างกาย เพื่อให้แน่ใจว่าไม่มีโรคทางกายที่ทำให้เกิดอาการแพทย์อาจให้ทำแบบประเมินทางจิตวิทยาและสอบถามประวัติการใช้สารเสพติดหรือดื่มเครื่องดื่มแอลกอฮอล์ เพื่อประกอบการวินิจฉัยการรักษา- จิตบำบัด การรับประทานยาการป้องกันและดูแลตัวเองเบื้องต้นโรคแพนิคงดหรือลดดื่มเครืองดื่มแอลกอฮอล์และเครื่องดื่มที่ผสมคาเฟอีน เช่น กาแฟ ชา โคล่า หรือช็อกโกแลตออกกำลังกายอย่างสม่ำเสมอ รวมทั้งรับประทานอาหารที่มีประโยชน์ให้ครบถ้วนนอนหลับพักผ่อนให้เพียงพอ เพื่อลดอาการง่วงเซื่องซึมระหว่างวันเข้ารับการรักษาจากแพทย์อย่างต่อเนื่องเมื่อเกิดอาการแพนิคขึ้นมา ควรพยายามตั้งสติ พุ่งความสนใจไปยังสิ่งที่ทำให้รู้สึกผ่อนคลายดังนั้นจากกรณีของคุณแนะนำว่าอาจไปพบกับจิตแพทย์เพื่อทำการตรวจวินิจฉัยให้ชัดเจนอีกครั้งครับ หากเป็นก็จะได้รับการรักษาอย่างถูกต้องต่อไป